
Lokrum: Samostan s mora. 

Oj Lokrume, često spominjanje, 
Kao da se na domaku ziblješ 
Divna lagja, nakrcana cvijećem 
I zelenim čarobnijem rašćem, 
Koju voze po pučini vile!... 


Vegić: ,Milovanke“. 


Oko jedanaestoga sahata nagjosmo se 
ja i moj drug ,mali Stanley“ u dubrovač- 
koj luci ,,Cassone“. Ta je gradu sa istoka ; 
sprijeda je brani nasip, a sa jugoistoka 
ponosni, utvrgjeni gradski zidovi. No prije 
nabavismo u knjižarnice Pretnerove dvije 
»ulaznice na Lokrum“, kojoj je svakoj ci- 
jena za inostranca kruna, a za mješćanina 
pola krune. Malom, lakom lagjicom zave- 
zosmo put glasovitoga, čarobnoga Lokruma, 
da obavimo pošljednji, ali najpjesničkiji po- 
sjet svoj divnomu Dubrovniku i krasnoj mu 
okolici. 

Južina uzburkala srebrno more, koje je, 
osobito ljeti, nalik na velike staklene ploče 
izmegju slavnoga grada i čarobnoga ostrva. 
S toga je malomu čamcu bilo bojak biti sa 
jakim, strastvenim morskim poljupcima. 
Misao, slatka misao, da idemo na Lokrum, 
zauzda sijedoga Neptuna, koji bi u drugoj 
prigodi, bez sumnje, bio dirnuo u naš želudac. 

nam . paprom 


Pošto se je naš vrli Haront dvadeset 
časaka znojio, stupismo na prvi kraj vilin- 
skoga ostrva. 

* 


Lokrum  (akron-šljeme), taj pravi dra- 
gulj lijepoga nam mora, uzdiže se, poput 
kite bujna zelena cvijeća, drevnome Du- 
brovniku odmah na jugoistoku. Rekao bi 
gdjekad, da je Lokrum ogromna zelena 
oklopnjača, koja brani ulaz u našu Atenu. 
Leži na 42" 37“ 5" sjeverne širine i na 18* 7/5“ 
istočne dužine (po Greenwichu). Pruža se 
od sjeveroistoka k jugozapadu; dug je 
185 kilometara, širok 099, a u opsegu 
imade 5:56. Najviši mu je vrh sa sjevero- 
istočne strane; dopire do 91 metar nad 
morem. Na tome je vrhu tvrgjava, koja je 
sada prazna, a nekada je branila ulaz u 
gradsku luku. Sa tvrgjave puče krasan 
pogled ne samo na monumentalni grad, na 
orijentalne Ploče u hladu palama gustih, 
već na okolicu, te na čarobno more i na 
njegova biser-ostrva, izmegju kojih najprije 
zriješ, sred morskih srebrnih pjena, put 
zapada, ostrvić Sv. Andrije, tužni spomenik 
nesrećne ljubavi ,Lopudske sirotice“. 

Sav je Lokrum obastrt gustom, boga- 
tom šumom bilja i svakovrsnoga cvijeća, 
da te zapanjuje bogastvo majke prirode i 
čovječje vješte ruke. Vazduh je bistar kao 
oko krasnih, skladnih Dubrovkinja, a topao 
kao srce potomkinja Zuzerićke Cvijete. Tu 


rao 


a osu 


Dubrovnil 


ah 


s lokrumskim ostrvom. 

je vječno pramaljeće, kao što slavni pjes- 
nik Preradović veli: 


Dalmatinskoj na obali krasnoj 
Razvilo se pramaljeće VPiepo, 
Ponajljepše blizu Dubrovnika! 


Na Lokrumu je srednja godišnja toplota 
15"R.; zime se ne osjeća, snijega nema, a 
ljetnu vrućinu rashlagjuje svagdanji hladni 
i ugodni zapadnjak. 

Sred toga blaga, sred jugoistočne strane 
ostrva bijeli se, sred šara stabalja i cvi- 
jeća, samostan Dominikanaca, sa krasnom 
modernom kulom; a u drazi sa sjevera 
lijepa kuća nekadašnjega čuvara toga pri- 
rodnoga raja. Drugih zgrada nema na 
ostrvu. 

* 


Prvi stanovnici Lokruma bijahu kalu- 
gjeri Sv. Benedikta. Regbi, da se je ostrvce 
nekada zvalo Sv. Marko ili Sv. Marija. 
Dne 21. marta, god. 1023., grozna se vatra 
pojavi u Dubrovniku i zaprijeti, da će ga 
neinilosrdno opustošiti. Pobožni Dubrovčani 
onoga časa zavjetovaše se Sv. Benediktu, 
koji se toga dana svetkovao, da će na 
Lokrumu sagraditi samostan sa crkvom: 
poslije malo trenutaka pogasi se vatra. 
Dubrovčani održaše zavjet i podigoše samo- 
stan, sa crkvicom Bl. Gospe. Tada je sje- 
dio na nadbiskupskoj stolici u Dubrovniku 
Živko II. Gućetić-Ovčarević: a na glavi 

slavne i mudre republike bio je knez Lam- 
pridi. Prvim kalugjerom u samostanu bi- 
jaše neki O. Petar. Dubrovčanin, prvim 
opatom 0. Lav, takogjer_ Dubrovčanin. Ti 
dovedoše ostalu braću svoju sa talijanskih 
otočića Tremiti. Od prvoga samostana nije 
non ništa, osim grobnice nadbiskupa 
ivka i kneza Lampredija, na kojoj je bio 
natpis: , Hic Regescit Vitalis Archieps. Dofii 
Theodori Filius P. cui ama humilit. R.“ 
Kasnije bi sagragjen udobniji samostan sa 
lijepom crkvom. Tamo su se pokapali naj- 
moćniji dubrovački vlastelini. 

Lokrumski Benediktinci bili su vrlo ci- 
jenjeni ne samo u gradu, već i na daleko, 
zbog svetosti, učenosti i brižljivosti, za- 
služni o poučavanje nižega puka i mladeži, 
koju su im povjeravali plemići na odgoj. 
Mudri kalugjeri znali su i savjetom da po- 
mognu dubrovačkoj vladi, u vrlo _ opasnim 
časovima. S toga lokrumski samostan po- 
stade malim Monte Cassinom. God. 1149. 
papa Evgen Ill. udijeli lokrumskom opatu 
povlasnicu štapa i mitre, uslijed molbe 
svećenstva i puka dubrovačkoga. Kasnije 
razni opati postadoše biskupima u Tre- 
binju, a neki nadbiskupima u Dubrovniku, 
kao što opat Salvije, godine 1246. Arhiv 
lokrumskoga samostana čuva spise i po- 
vjest slavnoga grada; a tim su se poslužili 
svi dubrovački povjesničari, kao Gundulić, 
Resti, Cerva, Tudisi, a donapokon i glaso- 
viti Muratori. Samostan nadariše, tekom 

vremena, razni jugoslavenski vladari i vel- 
može. Izmegju njegovih dobročinitelja za- 
služuju spomen: knezovi Ljudevit i Deša, 
župan Hranko, banovi Slavogosti i Borić, 
kraljevi Radoslavi i Bodin. Ovaj pošljednji 
darova mu sav Sumet god. 1080., te na 
Lokrumu pokopa rodbinu, koju je u brato- 
ubilačkom ratu nemilo bio smaknuo blizu 
Dubrovnika. God. 1197. papa Celestin III. 
darova kalugjerima samostan Gospe od Ro- 
žate, što ga je bio sagradio u Rijeci Savin 
Gundulić. Osam dana prije blagdana Sv. Be- 
nedikta, kalugjeri su imali pravo da za- 
tvore ušće Rijeke i da svu ribu polove, e 
da pogoste dubrovačku vlastelu, koja bi ih 
toga dana posjetila na Lokrumu. Opatu je 
pripadalo imenovanje riječkoga župnika. U 
XIV. vijeku na Lokrumu bi pokopan mladi 
Šišman, kralj bugarski, koji je bio pobjegao 
u Dubrovnik, sa svojom majkom Teodorom 
Paleoioga. U XV. stoljeću, uz odgojilište 
dubrovačke mladeži, tu bijaše sirotište za 
gradske siromahe. God. 1466. samostan bi 
pridružen kongregaciji Sv. Justine u Pa- 
dovi. Lokrum bi svjedokom i tačkom raz- 
nih znamenitih dogagjaja. Knez dubrovački 
Damjan, koji bi nazvan Judom, usmrti se 
pri ostrvu na mletačkoj galiji, kada su ga 
urotnici uhvatili i tamo poveli, da izbave 
grad od njegova nasilja. U XIV. stoljeću omiški 
| gusari porobiše samostan i povedoše u 


roblje samostanskoga opata. God. 1373. tu 
se sastadoše na zbor kralj Tvrtko i Balša 

gospodar Zete, da im sude dubrovačka go- 
spoda. God. 1570. spasoše se na Lokrumu 
| Marko A. Colona, admiral španjolskog i 
papinskog brodovlja, i Sforza Pallavicini, 
vogja mletačkog brodovlja. Zloglasni turski 
gusar  Karakoza, god. 1571., pohara Lo- 
krum, kada je tražio galeru mlečanina Frana 
Fronta, koji se je bio zaklonio u dubro- 
vačkoj luci, prekinuv lučke verige. Izmegju 
raznih odličnih putnika, koje je, kroz razna 
doba, Lokrum primio, nalaze se dvije okru- 
njene glave, koje su tu našle spasa i uto- 
čišta. Jeseni god. 1192. engleski kralj 
Rikard lavljega srca, vraćajući se sa kri- 
žarskih vojna, tu se spase pred bjesnilom 
morskoga valovja. Za oluje, koja ga zateče 
u Jonskom moru, zavjetova se, da će sa- 
graditi crkvu na prvom kraju, kojega se 
dotakne. S toga odluči podići na Lokrumu 
sjajnu crkvu Bl. Gospi. Dubrovčani ga sve- 
čano primiše, pa ga zamoliše, da crkvu 
sagradi posred grada, a da će oni na Lo- 
krumu. On pristade na molbu i darova im 
200.000 dukata za gradnju stolne crkve 
Sv. Marije, koju kasnije razori grozna 
trešnja. Svake godine na dan Gospe od 
očišćenja, lokrumski opat, sa dva kalugjera, 
obavljaše svečanu službu božju na uspo- 
menu velikoga darovatelja. — Dne 19. de- 
cembra god. 1396. iskrca se na Lokrumu 
hrvatsko-ugarski kralj Sigismund, te spase 
život svoj, poslije nesrećne bitke kod Niko- 
polja. U toj krasnoj samoći, koja potiče na 

molitvu, i na razmišljanje, ostade dva dana 
i otud ga knez Marin Restić svečano po- 
vede u grad sred općeg oduševljenja. 

Nemila trešnja 6. aprila 1667., koja po- 
kopa 5000 Dubrovčana, kao što je skoro 
zadala smrtni udarac slavnomu gradu, tako 
porazi samostan sa crkvom. Tom prigodom 
mnogi se gragjani spasoše na ostrvu, gledajući 
suznim očima porušeni, mili grad. Od tada 
počeo je propadati lokrumski samostan, te 
i njegove šume i ljepote. 

Godine 1803., kada se je republika našla 
u novčanim neprilikama, s dopuštenjem 
pape _ Pija VI., proda cijeli Lokrum za 
60.000 dukata. "Zakupnici bijahu : Mitrović, 
Bersa, Andrović, Maškarić i Tomašić. Vladi 
ostade jedino komad zemljišta za bolnicu 
u slučaju kužne bolesti. I tako, poslije 
osam dugih vijekova, nestade kalugjerA u 
samostanu. 

Godine 1806., kada Francuzi na prevaru 
osvojiše Dubrovnik, podigoše na Lokrumu 
tvrgjavu ,,Forte reale“. Kada su Rusi, sa 
Crnogorcima, zaokružili grad, te mu po 
okolici nanijeli štetu od 22 milijuna forinata, 
čitave noći izmegju 17. i 18. juna pucalo je 
rusko brodovlje na Lokrum, nastojeći u 
zoru, da iskrca vojsku. No mala tvrgjava 
bijaše jača. Tom prigodom Francuzi spustiše 
sa tvrgjave zastavu sv. Vlaha, koja se je 
vijala nad njihovom : i tvrgjava za prviput | 


stade da sipa zažareno željezo na ruske 
| brodove i rastjera ih. 

Dne 29. januara zaleprša na tvrgjavi avi | 
Lokruma austrijski barjak. Godine 1833. 
austrijska vlada dogradi i usavrši tvrgjavu. | 
Dne 9. maja, god. 1859., bio je usidren 


pred Lokrumom, sa svjeverozapada ratni 
brik ,Zritone“, sa 109 ljudi. Ne zna se ni 
kako, ni otkud, buknu vatra, prsne »sveta 
Barbara“ (barutana na lagji) i svi grozno 
izgorješe. Spase se jedino mladić, koji je 
bio kažnjen verigama u dnu broda! Taj 
dogogjaj dirne u plemenito srce ondašnjega 
zapovjednika ratne mornarice, nadvojvode 
Ferdinanda Maksimilijana. On potrči u Du- 
brovnik. Tom kobnom prigodom posjeti za 
prviput Lokrum. Lokrum, i ako dosta za- 
pušten, zamami oko visokoga posjetioca: i 
Maksimilijan ga nabavi u Mihe Tomaševića, 
da ga ožive, uskrisi i pretvori u pravi Eden. 


* 


Blagi nadvojvoda Maksimilijan pretvori 
Lokrum u raskoš, u čar. On uredi i do- 
gradi stari samostan, te ga preobrazi u naj- 
sjajniju i najudobniju palaču. Sa zapadne 
strane samostana uzdigne prekrasnu kulu 
sa ,belvederom“, da se otale divi pogledu 
na slavni Dubrovnik, divnomu zapadu sunca 
sred srebrnoga mora. Šume uredi; stvori 
puteve i šetališta okolo svega ostrva i 
krasno ga tijem isprekriža. On popravi pri- 
rodu i učini je sjajnijom. Podignu, — kao 

što slikar kistom — novih perivoja, evjet- 


14 


“eudoy s UVJSOUIBS : UININOTT 


-.. 


o » kiki“ 


130095 


njaka i uresi ih najljepšim stablima i naj- 

zamamljivijih cvijećem. Pokupi bilje, što 
raste tekar u Palestini, u Arabiji, u Indiji, u 
Brazilu, i tu ga presadi. Ko čuvare uzdignu 
onda onuda razne bogove od kararskoga 
ihmramora. Sa Kanarskih ostrva donese 
kanarinki, a iz slobodnih pampasa Ame- 
rike čarnih papiga i pusti ih po Lokrumu, 
da viju gnijezda po dragocjenim bilinama, 
a mile ptice da pripjevaju divnu pjesmu 
njemu i njegovoj dragoj i onda još pre- 
srećnoj Karloti. 

I cvjetnjaci Seh&nbrunna i Laxemburga i 
Miramara zaostaju za  cvjetnjacima Los 
kruma. Amo je nebo blaže, čistije, pitomije, 
divnije: 

Ove in su rami e fra novelle fronde 

Cantano i loro amor soavi angelli..... 


Godine 1860. nadvojvoda Maksimilijan 
isposlova u pape, pismom 29. decertibra 
1859., povlasticu, da imenuje lokrumskim 
mitronosnim opatom, sa župničkim pravima 
u nadvojvodskome dvoru, vojničkoga kape- 
lana pragospodina Jurja Račića. Visoki je 
gospodar svake godine provagjao nekoliko 
dana u tome svome zemaljskom raju, da 
traži odmora od bučnog svijeta, u sjeni 
divne šume borova, lovora, palama, čem- 
presa, aloja, cedara, tuja, oleandera, na- 
ranača, limuna i ogromnih ruža, ljiljana i 
čemina..... Pa mu je zato potpunim pravori 
pjevao vrijedni Luka Svilović: 

Haec inter pinos peramoeno horrore virentes 


Insula, in Adriaco clara Lacroma mari, 
Tot bona, nunc arti multum debentia, Princeps, 
Dat tibi, quot praestans urbs dare nulla potest; 
Si pacem bello praefers, si alma otia curis; 
Hic pacem inveniens, otia et alma Tibi. 


A i on je isti ispjevao nekoliko krasnih 
pjesama tomu svomu Edenu, tomu ,biseru 
Jadranskoga mora“. . 

Još je živa uspomena o tom vrlom 
gospodaru i o njegovoj drugarici u dubro- 
vačkom puku. Još će ti i danas Župljanin 
pripovijedati, kako je on ispitivao za hrvat- 
ska imena stabala i cvijeća. U dubrovačkome 
muzeju čuva se više njegovih uspomena, 
te zeleni plašt, koji ga je zaodjenuo carem 
meksikanskim i lišio ga Lokruma i 
života! 

.* 


Poslije grozne katastrofe u Queretaru, 
dne 19. juna 1867., opet Lokrum pade u 
privatni posjed i poče venuti. Za neko doba 
bio je u rukama Petra Dumičića i dra 
Jakopovića. Dne 30. aprila, god. 1875. Nje- 
govo Veličanstvo car i kralj Franjo Josip I. 
posjeti Lokrum. Tu ga začara podneblje i 
divota svega onoga, što je mamilo srce 
njegovoga tužnoga brata Maksimilijana. Tri 
godine kasnije, opeta Lokrum pane u ruke 
osobe, kojoj se je bilo kruniti. Knez Gjuro 
Vojnović otkupi čarobno ostrvce za kralje- 
ovi Rudolfa, sina Franje Josipa 1. 

Novi daroviti gospodar dovede u taj 
pjesnički stan svoju mladu zaručnicu, svoju 
lijepu Stefaniju, nećakinju nesrećne Kar- 
lote. On pridrža stari sjaj i sve uspomene 
tužnoga svojega strica. Oj, koliko je lijepih 
dana on tu proveo, sa svojom Stefanijom, 
sanjajući o budućoj slavi svojoj i uživajući 
sa krasnoga trijema, poput Maksimilijana i 
Karlote, sunčani zapad sunca onamo preko 
milog Sutandrije!....:. Nu Lokrumu je bilo 
sugjeno da i toga srećnoga gospodara iz- 
gubi. Poslije tragične smrti ovog prijatelja 
naših krajeva i našega naroda u Majer- 
lingu, njegov otac darova Lokrum fratrima 
sv. Dominika. Dne_ 5. maja god. 1891., 
Dominikanci svečano stupiše na posjed. Iz 
darovnoga: spisa izvire, da su fratri kupili 
ostrvo u skrbnika male kćeri pok. Rudolfa, 
nadvojvotkinje Jelisavice, uz uvjet, da ga 
ne smiju darovati, ni prodati. 

I tako, poslije jednoga vijeka, opet se 
Davidovi psalmi iz grla pobožnih kalugjera 
razlijegaju samostanom, u hladu vitijeh 
palama i sred tamjana raznošarna cvijeća. 


* 


Netom smo se iskrcali, te vozaču pre- 
poručili, da se povrati po nas u pet sati, 
krenusmo istočnim putem kroz visoko 
grmlje mrtine, planike, česmine, borja, 

busa, vrijesa, što je sve gusto i prepleteno. 
Tu se diže spomen-krst od kamena, što ga 

je milostivi nadvojvoda Maksimilijan po- 
digao jadnicima izgorjeloga , Tritona“. 

Put nas je vazda vodio put južno-istočne 
strane, vazda sred guste šume, nad morem. 
Putem susretosmo više gospode i ljepotica. 

Poslije petnaestak časova, eto nas pred 
kućom bivšega čuvara, kojemu je veliki 
darivač dopustio, da tu, u uspomeni prošlih 
gospodara, provagja stare dane svoje. Kuća 
je obastrta šarnim cvijećem; u mnogobroj- 
nim krletkama popjevaju razne ptice pjesmu 
ljubavi i sužanjstva. Pred kućom se pro- 
teže u more most od bijela kamena: tu 
je pravo pristanište brodica, a i krasno 
kupalište. Mi smo se iskrcali sa zapadne 
strane, e da progjemo preko ostrva, te 
mimo tvrgjave, koja nam se je uzdizala sa 
desne. Sred lijehe cvijeća, ispred kuće 
opazismo starca, bijele brade, gdje turoban 
šeće, kao da razmišlja o prošloj slavi, 
kušajući istinu riječi velikoga pjesnika: 


Nessun maggior dolore 
Che ricordarsi del tempo felice 
Nella miseria! 


Kod čuvareve kuće okrenusmo desno 
vrlo lijepim putem, koji je spojen sa mo- 
stom. Tu je pravi ulaz u krasote naravi, 
koje je umjetnička ruka potpomogla. Sa 
jedne i sa druge strane je gusto rašće, a 
sprijeda, desno i lijevo počinju lijehe i je- 
rule bogata cvijeća, koje se pod jakim 
sunčanim zrakama sjajnoga augusta koči i 

prelijeva. Podne je, a ti si sav u debelu 

hladu, da ne vidiš neba nad sobom. Do- 
maća stabla grle se, ljube se, prepliću se 
sa stablima iz Afrike, iz Australije i iz 
Arabije crne. 

Eto nam sprijeda glasovitoga samostana, 
svjedoka žarke molitve i vruće ljubavi. 
Proteže se od istoka put zapada. Na istoč- 
nom uglu produžuje se put juga dugo 
krilo; a na uglu zapadnome uzdiže se pre- 
krasna kula, sva od bijela kamena iz Čaj- 
kovića u romantičnoj Rijeci, sa krasnim i 
prostranim trijemom gori na visoku. 

Pred samostanom, u hladu guste palme, 
sjedio je mladi simpatični fratar Lovrić. 
Krasno li ti je izgledao u bijeloj odjeći 

. sred toga zelenila i raznošarnoga gustoga 
cvijeća! Čitaše knjigu pjesama, ne sjećam 
se kojega pjesnika, ali mislim da je naj- 
više osjećo živu pjesmu iz velike krasne 
knjige majke naravi. 

— A gdje nam je Padre Dalmacije? — 
bijaše nam prvi upit, nakon pozdrava. 

Mladi nas fratar _ povede u lijepi klau- 
star, koji je, kao što i samostan jedino od 
dva krila, pošto su ostali dijelovi propali 
za grozne trešnje. 

Mi nogom na prag prve dvornice, a fra- 
tar vesela i živa lica hrli nam u susret. 
To je vrijedni i gostoljubivi 0. Dalmacije 

Franetović. Poljubismo se tri puta, a on 
nam nazove srdačnu dobrodošlicu. Od po- 
četka posjedovanja ostrva, on je starješi- 

nom samostana, ili a ni glavar toga zemnoga 
raja — ne znam bogme, je li i Adamov bio 
ljepši! — Starješinstvo dominikanskoga reda 
nije moglo ljubeznijega i baš zato priklad- 
nijega fratra da nagje, do 0. Franetovića. 
Poznato je, kakav je on doček priredio 
braći Hrvatima iz bijeloga Zagreba, prigo- 
dom slavlja pjesniku ,Osmana“ i ,Du- 
bravke“, a lani isti nadvojvoda Stjepan 
nije mogao da se odijeli sa Lokruma, a da 
učtivom fratru ne usadi tri topla poljupca 
u drago lice, u znak hvale na srdačnoj, hr- 
vatskoj gostoljubivosti. 

Toga časa izlazila su iz samostana razna 
gospoda, izmegju koje upoznasmo: pi. Hre- 
ljanovića, upravitelja ,Poljodjelskoga  za- 
voda“ u Gružu; Gvozdenovića, upravitelja 
kemičke postaje _ u Splitu ; te hrvatskog 
književnika dr. Šrepela, koji je tih dana 
radio u glasovitoj knjižnici Franjevaca za 
našu Akademiju. Ovoga pošljednjega po- 
pratih do lagjice i pri rastanku usadih mu 
poljubac, da ga ponese miloj hrvatskoj pri- 
jestonici, a on meni, da ga ponesem junač- 
koj Crnoj Gori. 


* 


Ponajprije nam je obići manastir. 

Sprijeda, kako se dolazi, sa lijeve, nalazi 
se mala, ali lijepa crkvica. U njoj su dva 
klecala, jedno sa jedne, drugo sa druge 
strane. Na tima su nekada klečali Maksi- 
milijan i Karlota, kasnije Rudolf i Stefa- 

nija, dok bi slušali misu. Preneseni su iz 
male crkvice, koja je odijeljena od samo- 
stana, a u njoj se moli, kada je na Lo- 
krumu više redovnika. Na oltaru su još 
jastuci, što je Karlota izvezla bijelim ru- 
kama svojim na Lokrumu, te darovala 
Majci Božjoj. O zidu visi velika krunica ; 
svako joj je zrno kao najveći orah. To je 
darovao o. Dalmaciju putnik iz Palestine: 
zrna su izragjena od maslinova drva sa 
Maslinske Gore, gdje je Hrist obavio mo- 
litvu prije Judina cjelova. 

Na  prizemljištu samostana nalazi se 
blagovaonica, sa kuhinjom i više lijepih 
soba. U južnom krilu obilaziš veliku krasnu 
dvornicu, Ta bijaše nekadašnja crkva. Na 
oltaru se je čuvala krasna Gospina slika, 
na daski, naslikana od slavnoga Rafaela. 
Poslije trešnje, Benedektinci je neovlašteno 
prodadoše za sto genoveških dupija; repu- 
blika je iskupi i sada se nalazi u stolnoj 
gradskoj crkvi sv. Marije. Nadvojvoda Maksi- 
milijan pretvori bivšu crkvu u zamamnu 
gospodsku dvornicu. Po srijedi je još di- 
van, na kojem je sa prijateljima sjedio, a 
po zidovima više uspomena prošlih gospo- 
dara i sadašnjih visokih putnika. Tu jei 
glasovir, na kojem vrli fratar _prebire uz- 
dahe prošlosti Lokruma, a osmjehe srca u 
sadašnjosti svojoj. 

Koliko je dugo glavno Krilo samostana, 
toliko je dug lijepi hodnik na tavanu, biva 
67 metara, a 12 širok. Sa obiju strana 


reda mu se dvadeset lijepih soba. Hodnik 


je baš gospodski. Rese ga razne slike, te 
sadreni kipovi, koji predstavljaju razna gla- 
sovitija lica iz povjesti. To su sve uspo- 
mene tužnih bivših okrunjenih gospodara. 
Na vratima - sviju soba i dvornica izrezana 
je na štici po koja mudra rečenica na nje- 
mačkom jeziku n. pr.: , Bog — moja nada; 
poštenje — moje blago. — Gdje ljubav i 
mir kućom vladaju, tu prebiva božji blago- 
slov. — Gdje inad caruje, tu sotona kra- 
ljuje. — Teško je uvijek biti tužnu; uvijek 
veselu opasno, a uvijek iskrenu — sreca. 
Ništa tt ljepšega na zemlji, što li mir na 
ustima € spravnost vjerna srca. — Tko hoće 
da uživa svoj mir, neka mnogo pazi, a malo 
govori.“ I to je djelo Maksimilijanovo. Još 
se čuva soba onako, kako je ostavio pošljed- 
njega časa tužni nadvojvoda. Nad poste- 
ljom visi slika franjevačkih misijonara, koji 
su bili usmrćeni u Japanu. Gledajući tu 
sliku, pada ti na um, kako je i on pao mu- 
čenikom sred zemlje, kojoj je nosio mir i 
prosvjetu! Sa strane visi revolver. Odmah 
do te sobe nalazi se Karlotina, u kojoj se 
čuva njezin mali glasovir, te ,akvarel“ koji 
predstavlja bojni prizor god. 1849. 

Visoka stakla dijele hodnik na više 
dvornica. Izmegju raznih slika po hodniku, 
primami nam oko jedna osobita. Slika je 
na ulju, a visoka metar i po. Predočuje 
igru, koja može da zanima i današnje 


igrače cirkusa. Stoje uspored jedan do dru- 

goga četiri krupna čovjeka u slikovitoj narod- 
noj dubrovačkoj nošnji. Nad tima se uspela tri 
druga i stoje nogama na ramenima donjih. Nad 
tima opet u istom položaju, dva, na tima tri, 
ali jedan nad drugim. Tako držeći ravnotežje, 
sastavljaju krasnu piramidu. Do te igre 
vidiš drugu sličnu, ali mučniju, jer gornji 
stoji nogama gori, a glavu je upro na 
glavu onoga, koji je ispod njega. Ispod 
slike je slijedeći natpis: ,Gritochi fatli da 
Castelado in campo..... sepo de Castel sotto 
tl comando di capo Andrea Bianchini li 
12 giugno P anno 1753.“ 


* 


Objedovasmo ispod arkada klaustra. 
Miomiris vanilje i čemina miješao se je sa 
mirisom pečenih kunića i golubova. Vrlima 
fratrima nazdravismo čašicom, u kojoj se 
je prelijevala zlatna kapljica ,Lacryma 
Christi“ sa lokrumskih loza. Sa južne 
strane ostrva ima i vinograda, voćnjaka i 
maslinjaka. Sasvim tim slabi su prihodi 
za uščuvanje cvjetnjaka u dosadašnjem 
čaru: te vrlo Krivo sude oni, koji za- 
mjeraju fratrima, što su udarili ulaznice za 
posjetnike, kako što to biva po svem izo- 
braženom svijetu pri posjetima muzeja, par- 
kova i t. d., osobito ako su vlasništvo po- 
sebnika. Za prve četiri godine samostan je 
primao od Njeg. Veličanstva pripomoć od 
tisuću forinata. Lokrum, taj ,monumentum 


creationis“, može da bude ponosom ne samo 
naše lijepe Dalmacije, već čitave monarhije: | 
pa bi vrlo plemenito uradio svaki imuć- | 
niji posjetnik, kada bi koji milodar ostavio 
za uzdržavanje toga spomenika ljepote 
nenatkriljive naravi i pjesme ljudskoga 
srca. 

Poslije ručka otac Dalmacije zasjedne za 
glasovir, da poprati svetu hrvatsku himnu 
»Lijepa naša domovina“. Zatim izigjosmo 
po perivoju i po šumama. Vrijedni naš 
vodić imao je na glavi klobučinu, što je 
sam ispleo od lišća lokrumskih poma. Sa 
tim suncobranom bio je naslikan po fran- 
cuskim ilustracijama, jer vazda nije mogao 
da se ukloni ,istantanei“ putnika. 


* 


Najljepši su cvjetnjaci okolo samostana, 
osobito sa južne strane. Raznolikost i boga- 
stvo čara zaslijepljuje ti oči, kao što jaki 
miomiris opija ti maštu. | najprozaičniji 
čovjek tu postaje pjesnikom i obožavateljem 
nenatkriljivoga kista majke naravi. Tu je 
sa sviju strana, baš kako pjesnik veli: 


Azzurri, gialli, candidi e vermigli 


Puteljcima, šetalištama, poljanama i bre- 
žuljcima nadjenuta su imena u glavnijim 
evropejskim jezicima: Hrvatski: ,Nova Po- 
ljana“, ,Akvinski Trg“, ,Ilijina Glavica“ ; 


Vaghi fior novelli, 

latinski: ,Hortus Conclusus" , »Hortus Pal- 
marum“, , Antiqua Pharia“; talijanski: , Via 
Carlotta“, »vVia Calaroga“, ,Via Olimpio“, 


| 
» Via Maria Teresia“, Via Arciduchessa 
Maria Dorotea“, , Via Zaninović“, ,Via 
Rodolfo“, ,Pompei“ ; francuski: Bosquet 
Amelot“, Esplanade Stephanie“; engleski: 
Bennett Place“; španjolski: ,Buen Retiro“ ; 
njemački: »Maximilian-Park“, ,Franz-Josefs- 


Park“, ,,Carl-Stephan-Platz; magjarski: ,Je- 
semsky halom“ ; hebrejsko-grčki : »Ararat“, 
pSinai“ : ,Getsemani“. Sva ta imena nadje- 
nuo je fra Dalmacije, osim: ,Via Carlotta“, 
»Buen Retiro“ i ,Olimpio“, koja su još od 
Maksimilijanove dobe. 

Od lijehe do lijehe vode te zavijuše. Na 
svakoj nalaziš nešto osobita, nešto ljepšega, 
čarobnijega. Prekrasan je ,Park Franje 
Josipa“, gdje je kraljevo mramorno po- 
prsje na stalku. Taj je cvjetnjak u obliku 
gumna, a ogragjen je visokom stabljikom 
Pitosponorum  Iobyra, u koje se bijeli 
cvijet kao u čemina, a miriše kao u naranče. 
Kroz osam zelenih tunela otuda ulaziš u 
osam raznih predjela, a ti su jedan čarob- 
niji od drugoga. Iz toga parka vode te 
bijele stepenice u bašču, u šumu poma 
svake vrsti. Na nekima je visio grozd | 
zelena ploda. Starim se zidovima popeo i 
zapleo bršljan, zajedno s ružom. Odmah uz 
samostan, sa jugoistočne strane prelijeva 
se ,Maksimiljanov park“. Još je tu sjedalo 
ispod busa lovora, gdje je | ispod busa lovora, gdje jo pokojniku naj- 

milije bilo sjediti i čitati Heine-a, i otkuda 
je jednoč prijatelju pisao: 


Ridente del mondo intiero, ecco quiilmio paradiso ; 
II mio cuore e pieno di pace, di calma e di speranza ; 
La brezza mattutina riempie di gioia la mia vita: 
Salve al nuovo giorno che m? e dato di veder! 


U ,Via Calaroga“, do ogrome indijske 
smokve, nalazi se st&6 od kamena, na kojem 
je ručao Maksirilijan, kada je  prviput 
stupio na ostrvo. Da nije bilo vodića, bili 
bismo se doista izgubili u toj gustoj šumi, 
u tom labirintu cvijeća i stabalja! 

U tajnoj povjesti ljubavi i želja visokih 
prošlih gospodara, možda svako ono rijetko 
stablo, svaki struk ruže, černina, vanilje, dalije 
i t. d. ima svoju uspomenu, svoju pjesmu!... 

Narav je tu vatrena, živa, bujna i bajna: 
a ipak u srce ti ulijeva neku slatku melan- 
koniju, sinfoniju više žalosti i razmišljanja, 
nego li veselja i osmjeha!..... 

Sa istočne strane, od kraja do kraja 
mora, prostire se gusta šuma stoljetnih 
borova. Oj, divne li je glazbe izvagjala 
jugovina kroz gusto zeleno lišće, te skladno 
se širila s ritmom bučnih poljubaca okol- 
noga mora, mora divnoga!.... 

U istom dijelu ostrva nalazi se pri obali 
luk, sastavljen od naravnih hridiha. Ta igra 
naravi zanimljiva je osobito onda, kada je 
more uzburkano, te srebrnim, šumnim 


pjenama cjeliva svod, koji je sagradila sto- 
ljetna ruka majke prirode. 

Sa južne strane, u borovniku, stakli se 
lijepo jezerce, koje zovu Mrtvo More. U do- 
ticaju je ispod zemlje sa bližnjim morem ; 
osim toga, za velike južine valovi štrapaju 
u nj preko morskih hridina. Tu u sjeni 
borova nagjosmo najugodnije kupalište, da 
ga ljepšega ni vile ne priregjuju bijelim 
tjelesima svojima. Jezerce obiluje osobitim 
školjkama i slasnim ribama, koje sred vode 
pljuskaju i prelijevaju se, kao da su od 
zlata ili od dragoga kamenja. 


* 


Poslije tri debela sahata, povratismo se 
u dvoranu, gdje nas čekala arapska čaša, 
da nam još jače razdraži maštu. 

inilo mi se, da se vraćam iz nekih 
sanjarskih predjela, gdje prebivaju jedino 
vile i pjesnici. 

Sjedio sam baš na baršunastom divanu, 
na kojem je bogzna koliko puta otpočivao 
meksikanski car, te sam izvedljivo pre- 
gledavo veliki album na obližnjem stolu, koji 
me je u velike zanimao. To je zbirka pot- 
pisa odličnih učenjaka iz svih krajeva 
Evrope, koji su posjetili čarobni Lokrum. 
Ima donapokon potpisa Amerikanaca, a to 
je vlasnika čuvenih novina ,New York 
Herald“, bogataša Gordona Bennetta, koji 
je vlastitim yachtom ,Namours“ posjetio 
ostrvo, te zaslužnom starješini ostavio lijepih 

uspomena. Otac Dalmacije pruži nam pero, 

kojim se svi posjetnici potpisuju — a bijaše 
nekada blagopokojnoga Rudolfa — i ja 
upisah ovo: ,/ da naše divno more ne po- 
sjeduje drugo, nego samo ovaj čarobni otočić, 
vrijedno bi bilo, da hrle puinici sa svih 
strana svijeta, da se nauživaju ovdje milinja 
uzvišene pjesme, divotne naravi + slatkih 
uspomena, sred gostoljubivosti vrlih Dome- 
nikanaca.“ A moj drug zabilježi ove sti- 
hove: 


»Lijepoti se tu diveći bajnoj, 
Južnom kraju naše zemlje mile, 
Želim divnu sreću samostanu, 
A Hrvatskoj da zapoju vile!“ 


Prije odlaska — a težak nam bijaše 
rastanak od toga zamamljivoga mjesta — 
uspesmo se po lijepim stubama na vrh 
kule, na divotni ,belvedere“. Na prozorčiću 
nagjosmo raznih djetinjih igračaka; rekoše 
nam, da su to bile male nadvojvotkinje 
Jelisavice. Čaroban je vidik sa trijema i po 
ostrvcu, gdje zriješ razne nacrte šarnih 
evjetnjaka, te po krasnom moru i po krasnoj 
dubrovačkoj okolici sve do Cavtata. Tu bi 
često Maksimilijan i Karlota, te Rudolfo i 
Štefanija sjedjeli sami i u hladu večerali, 
dok bi sunce onamo dolje tonulo u morske 
dubine, a preko Sniježnice srebrni mjesec 
m lice svoje.......... 

Ljubezni nas fratri otpratiše. Padale su - 
nam na um riječi istoga Maksimilijana, kada 
je posljednji put ostavio Lokrum: 


O tu bella isola, soggiorno incantevole, 
Sorgente di dolcezze senza numero, 
Come m? affligo nel lasciarti 
Poicha il riposo si trova tra le tue ombre!... 


Mladi fratar pokloni nam po kiticu 
cvijeća; moja je i sada na pisaćem stolu. 
Doista toga časa zavidio sam njihovo 
uživanje, pa im prepjevah Sundečićeve sti- 
hove: 


»Da po drugiput se rodim, 
Bit pjesnikom ne bih htio.“ 


ovako: 


»Da po drugiput se rođim, 
Biti firatrom ja bih htio!“ 


Mladi Lovrić ostade na mostu, jer je 
dolazila lagja odlične gospode; a vrli prior 
doprati nas do grada. Taman toga trenutka 
ogroman parobrod iz Levanta okretaše okolo 
Lokruma, da ga usput vidi i dimom pozdravi. 

Na obali gradske luke dadosmo sklad- 
nomu vozaču tri krune; a dragomu o. 
Franetoviću tri srdačna poljupca, puna žive 
poezije, kojom nas je toga dana opčarao 
divni, nezaboravni Lokrum*). 


*) O Lokrumu su pisali razni posjetioci, kao: prejasna nad- 
vojvotkinja Štefanija, dr. Coracucehi, dr. Visiani, knez Giorgi, 
| vitez Svilović, dr. Šarić, dr. Rački, Marko Car i Dn. Frano 

